wannaphong/clean_thaiwikipedia huggingface dataset:
# วอลเลย์บอล ซี วี.ลีก แชลเลนจ์
วอลเลย์บอล ซี วี.ลีก แชลเลนจ์  หรือที่รู้จักในชื่อ ซี วี.ลีก แชลเลนจ์  เป็นการแข่งขันกีฬาวอลเลย์บอลในเอเชียตะวันออกเฉียงใต้ โดยทีมแชมป์จะได้สิทธิ์เข้าร่วมแข่งขันวอลเลย์บอล ซี วี.ลีก ปีถัดไป และทีมที่ได้อันดับสุดท้ายใน วอลเลย์บอล ซี วี.ลีก จะตกชั้นมาเล่นในวอลเลย์บอล ซี วี.ลีก แชลเลนจ์ ในปีถัดไป

ประวัติ
ซี วี.ลีก ซึ่งเดิมเรียกว่า อาเซียนกรังด์ปรีซ์ จัดขึ้นครั้งแรกในปี ค.ศ. 2019 และมี 4 ชาติเข้าร่วม ได้แก่อินโดนีเซีย ฟิลิปปินส์ ไทยและเวียดนาม ในปี ค.ศ. 2023 ประเทศอื่นๆ ในเอเชียตะวันออกเฉียงใต้ นอกเหนือจากประเทศที่กล่าวถึงข้างต้นแสดงความสนใจที่จะเข้าร่วมการแข่งขันนี้

การจัดตั้ง ซี วี.ลีก แชลเลนจ์ ได้รับการประกาศในช่วงต้นปี ค.ศ. 2024 ซึ่งรวมถึงทีมชาติอื่น ๆ อีกสี่ทีมในเอเชียตะวันออกเฉียงใต้ (กัมพูชา ลาว มาเลเซีย และสิงคโปร์) การแข่งขันประเภทชายจะจัดขึ้นครั้งแรกในปี ค.ศ. 2024 ในขณะที่การแข่งขันประเภทหญิงยังไม่ได้กำหนดไว้ ผู้ชนะของวอลเลย์บอล ซี วี.ลีก แชลเลนจ์ จะได้รับสิทธิ์เข้าร่วมการแข่งขันซี วี.ลีก ครั้งต่อไป แทนที่ทีมที่ได้อันดับสุดท้ายในการแข่งขันซี วี.ลีก ครั้งล่าสุด

สรุปผลการแข่งขัน
ปีเจ้าภาพชนะเลิศรองชนะเลิศอันดับที่ 3อันดับที่ 42024พนมเปญ

ประเทศที่เข้าร่วม
 ปี ประเทศที่เข้าร่วม จำนวนครั้งที่เข้าร่วม หมายเหตุ20244ได้สิทธิ์ไปเล่นใน SEA V. League 2025 ในฐานะแชมป์ SEA V. League Challenge 202420251 ทีมอันดับสุดท้ายใน SEA V. League 20245

ทีมที่ผ่านการคัดเลือกเข้าไปเล่นใน ซี วี.ลีก
 ปี ทีมที่ตกชั้น ทีมที่ยังคงอยู่ใน ซี วี.ลีก แชมป์ ซี วี.ลีก แชลเลนจ์ 2023           2024   3 ทีมยังคงอยู่ อีก 1 ทีม ตกชั้น  

สรุปเหรียญรางวัล
# อารามฮอเรซู
อารามฮอเรซู  เป็นอารามอีสเทิร์นออร์ทอดอกซ์ในเมืองฮอเรซู ภาควัลลาเกีย ประเทศโรมาเนีย สร้างขึ้นในปี 1690 โดยเจ้าชายกอนสตันติน บรังกอเวยานู อารามนี้ถือเป็นผลงานชิ้นเอกของรูปแบบสถาปัตยกรรมแบบบรังกอเวเนสก์ ซึ่งถือเป็นรูปแบบศิลปกรรมและสถาปัตยกรรมที่เป็นโรมาเนียโดยแท้จริงHorezu monastery - remarkable example of pure Romanian "Brancoveanu art". Welcome to Romania

ยูเนสโกขึ้นทะเบียนอารามนี้เป็นแหล่งมรดกโลกในปี 1993
# กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
การเลือกตั้งสมาชิกสภาผู้แทนราษฎรกรุงเทพมหานคร พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 12 เขตเลือกตั้ง มีสมาชิกสภาผู้แทนราษฎรได้ 36 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง กระทรวงมหาดไทย. 2530

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3 • เขต 4 • เขต 5 • เขต 6 • เขต 7 • เขต 8 • เขต 9 • เขต 10 • เขต 11 • เขต 12
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยเขตดุสิต (ยกเว้นแขวงสี่แยกมหานาคและแขวงสวนจิตรลดา)

 เขตเลือกตั้งที่ 2 
เขตการเลือกตั้งที่ 2 ประกอบด้วยเขตพระนคร, เขตป้อมปราบศัตรูพ่าย, เขตปทุมวัน, เขตบางรัก และเขตสัมพันธวงศ์

 เขตเลือกตั้งที่ 3 
เขตการเลือกตั้งที่ 3 ประกอบด้วยเขตพญาไท และเขตดุสิต (เฉพาะแขวงสี่แยกมหานาคและแขวงสวนจิตรลดา)

 เขตเลือกตั้งที่ 4 
เขตการเลือกตั้งที่ 4 ประกอบด้วยเขตพระโขนง (ยกเว้นแขวงคลองตันและแขวงสวนหลวง) และเขตลาดกระบัง

 เขตเลือกตั้งที่ 5 
เขตการเลือกตั้งที่ 5 ประกอบด้วยเขตห้วยขวาง และเขตพระโขนง (เฉพาะแขวงคลองตันและแขวงคลองเตย)

 เขตเลือกตั้งที่ 6 
เขตการเลือกตั้งที่ 6 ประกอบด้วยเขตยานนาวา

 เขตเลือกตั้งที่ 7 
เขตการเลือกตั้งที่ 7 ประกอบด้วยเขตบางเขน

 เขตเลือกตั้งที่ 8 
เขตการเลือกตั้งที่ 8 ประกอบด้วยเขตบางกะปิ, เขตหนองจอก และเขตมีนบุรี

 เขตเลือกตั้งที่ 9 
เขตการเลือกตั้งที่ 9 ประกอบด้วยเขตธนบุรี และเขตคลองสาน

 เขตเลือกตั้งที่ 10 
เขตการเลือกตั้งที่ 10 ประกอบด้วยเขตบางขุนเทียน และเขตราษฎร์บูรณะ

 เขตเลือกตั้งที่ 11 
เขตการเลือกตั้งที่ 11 ประกอบด้วยเขตบางกอกน้อย และเขตตลิ่งชัน

 เขตเลือกตั้งที่ 12 
เขตการเลือกตั้งที่ 12 ประกอบด้วยเขตภาษีเจริญ, เขตบางกอกใหญ่ และเขตหนองแขม
# ศรีประภา โทแก้ว
ศรีประภา โทแก้ว  (4 มกราคม พ.ศ. 2534 –) เป็นนักมวยปล้ำฟรีสไตล์ทีมชาติไทย เธอได้รับรางวัลเหรียญเงินจากการแข่งมวยปล้ำในซีเกมส์ 2013 รุ่น 48 กก. ที่ย่างกุ้ง ประเทศพม่า,“มวยปล้ำ” ปิดฉากเก็บเพิ่ม 4 เงิน “ยิงปืน” แห้วเหรียญยกเหล็กประเดิมสนามคว้าเหรียญเงินกีฬาซีเกมส์ - Voice TVเรือพายครองเจ้าเงินอัดฉีด, รัฐฯต้องจ่ายกระฉูด 166 ล้านบาท รางวัลเหรียญทองแดงจากการแข่งมวยปล้ำในซีเกมส์ 2021 รุ่น 57 กก. ที่ฮานอย ประเทศเวียดนามMBK ขอแสดงความยินดีกับศรีประภา โทแก้ว ผู้ฝึกสอนการออกกำลังกาย ของ ดิ โอลิมปิค คลับ ที่คว้าเหรียญทองแดง กีฬามวยปล้ำ จากการแข่งขันซีเกมส์ ครั้งที่ 31 และรางวัลเหรียญทองจากการแข่งมวยปล้ำในซีเกมส์ 2023 รุ่น 55 กก. ที่พนมเปญ ประเทศกัมพูชา"ศรีประภา" หยิบเหรียญทองแรก ศึกมวยปล้ำซีเกมส์ได้แล้ว"ศรีประภา" ประเดิมหยิบทองมวยปล้ำซีเกมส์ให้ไทยร่วมแสดงความยินดีและมอบรางวัลให้กับนักกีฬาที่ได้รับเหรียญในการแข่งขันซีเกมส์ Kickboxing แชมป์เอเชีย"เขมร-เวียดนาม" มาแรงเกินต้าน สรุป 3 เหรียญทองทีมชาติไทย ในซีเกมส์ 2023 วันนี้ 15 พ.ค. 66 ซึ่งนับเป็นเหรียญทองซีเกมส์ในรอบ 10 ปีของมวยปล้ำทีมชาติไทย‘ศรีประภา’ ผงาดแชมป์มวยปล้ำไทยคว้าทอง 'ซีเกมส์' ในรอบ 10 ปี - แบดมินตันหญิงเดี่ยว การันตีเหรียญทองศรีประภา ผงาดแชมป์ มวยปล้ำไทยปลดล็อก คว้าทองซีเกมส์ในรอบ 10 ปี

 เครื่องราชอิสริยาภรณ์ 
กกท.มอบเครื่องราชฯนักกีฬา วันสถาปนาครบรอบ 48 ปี
# หมู่บ้านที่มีโบสถ์ป้อมในทรานซิลเวเนีย
ในแถบตะวันออกเฉียงใต้ของทรานซิลวาเนียในประเทศโรมาเนียมีจำนวนโบสถ์ป้อมอยู่มากมายที่สร้างขึ้นในศตวรรษที่ 13-16 ในจำนวนนี้มีมากกว่า 150 แห่งที่ได้รับการอนุรักษ์อย่างดีจนถึงปัจจุบัน และมีเจ็ดแห่วที่ได้รับการขึ้นทะเบียนโดยยูเนสโกให้เป็นแหล่งมรดกโลกในชื่อ หมู่บ้านที่มีโบสถ์ป้อมในทรานซิลวาเนีย  โดยประกอบด้วยหกแห่งที่เป็นของชาวแซ็กซอนในทรานซิลวาเนีย และหนึ่งแห่งที่เป็นของชาวเซเกลีย์ ซึ่งได้รับการอนุรักษ์มาตั้งแต่สมัยยุคกลางตอนปลายVillages with Fortified Churches in Transylvania.  UNESCO World Heritage Centre 1992-2010

รายชื่อ

หมู่บ้านที่มีโบสถ์ป้อมทั้งเจ็ดแห่งซึ่งยูเนสโกขึ้นทะเบียนเป็นแหล่งมรดกโลกได้แก่:

 ชื่อภาษาโรมาเนีย  ภาพ  เทศมณฑล  ชื่อภาษาเยอรมัน  ชื่อภาษาฮังการี  สิ่งปลูกสร้างสำคัญ บีเยร์ตัน       150px  ซีบิว  บีร์ทแฮ็ล์ม (Birthälm)  Berethalom  โบสถ์ป้อมบีเยร์ตัน กัลนิก  150px  อัลบา  เค็ลลิง (Kelling)  Kelnek  ป้อมปราการกัลนิก ดัรฌิว  150px  ฮาร์กีตา  แดร์ซ (Ders)  Székelyderzs  โบสถ์ป้อมดัรฌิว เปรฌเมร์ 150px  บราชอฟ  ทาร์ทเลา (Tartlau)  Prázsmár  โบสถ์ป้อมเปรฌเมร์ ซัสชิซ  150px  มูเรช  ไคสด์ (Keisd)  Szászkézd  โบสถ์ป้อมซัสชิซป้อมปราการไพร่ซัสซิช วาเลยาวีลอร์  150px  ซีบิว  ว็วร์มโลค (Wurmloch)  Nagybaromlak  โบสถ์ป้อมวาเลยาวีลอร์ วิสชรี  150px  บราชอฟ  ไวส์เคียร์ค (Weißkirch)  Fehéregyháza  โบสถ์ป้อมวิสชรี
# ผู้สำเร็จราชการ (เครือจักรภพโปแลนด์-ลิทัวเนีย)
ผู้สำเร็จราชการระหว่างรัชกาล  เป็นตำแหน่งที่มีอยู่ในราชบัลลังก์แห่งราชอาณาจักรโปแลนด์ พระมหากษัตริย์แห่งเครือจักรภพซึ่งทรงดำรงพระบรมราชอิสริยยศสองอย่างของสองแผ่นดิน คือ พระมหากษัตริย์แห่งโปแลนด์และแกรนด์ดยุกแห่งลิทัวเนีย ซึ่งจะต้องทรงผ่านการเลือกตั้งโดยเสรี (wolna elekcja) ซึ่งมักนำไปสู่ช่วงว่างเว้นพระมหากษัตริย์ระหว่างรัชกาล ที่ค่อนข้างกินระยะเวลายาวนาน โดยตามธรรมเนียมแล้ว ตั้งแต่ปี 1572 ตำแหน่ง ผู้สำเร็จราชการ จะเป็นของ อัครมุขนายกแห่งกแญซนอและประมุขแห่งคริสตจักรโรมันคาทอลิกโปแลนด์ ซึ่งท่านพระคุณเจ้าเองสามารถเสนอชื่อบุคคลเพื่อดำรงตำแหน่งแทนท่านได้ (ซึ่งโดยปกติจะเลือก มุขนายกแห่งกูยาวี มาแทน)

ผู้สำเร็จราชการจะเป็นตัวแทนของรัฐในเวทีระหว่างประเทศและกำกับดูแลการบริหารกิจการภายในเครือจักรภพจนกว่าจะการเลือกตั้งพระมหากษัตริย์พระองค์ใหม่จะเสร็จสิ้น โดยในสถานการณ์พิเศษ ผู้สำเร็จราชการสามารถประกาศสงครามและเจรจาสันติภาพได้ ยังสามารถเรียกประชุมและเป็นประธานในการประชุมการจัดการเลือกตั้งพระมหากษัตริย์องค์ใหม่และเป็นประธานการเลือกตั้งองค์พระมหากษัตริย์ ซึ่งเกิดขึ้นท่ามกลางที่ประชุมของข้าราชการและขุนนางชั้นผู้ใหญ่เพื่อเลือกพระมหากษัตริย์ ทั้งนี้ผู้สำเร็จราชการยังมีสิทธิประกาศการเลือกตั้งพระมหากษัตริย์ด้วย
ผู้สำเร็จราชการระหว่างรัชกาลแห่งเครือจักรภพเข้ารับตำแหน่งพ้นจากตำแหน่ง/ออกจากตำแหน่งรายนาม 1572 1573ญาคุบ อูชานสกี 1574 1575ญาคุบ อูชานสกี (อีกครั้ง) 1586 1587สตาญิสลัฟ การ์นโกวสกี 1632 1632ยัน เวชิค 1648 1648เมซีย์ ลูเบียงสกี 1668 1669มิโกไล แปรจมอฟสกี 1673 1674คาชิเมียร์ช ฟลอรีอาน ชาร์ตอริสกี 1674 1674สเตฟัน เวียร์ชบอฟสกี 1696 1697มีคาล สเตฟัน รัดชีญอฟสกี 1704 1705มีคาล สเตฟัน รัดชีญอฟสกี (อีกครั้ง) 1704 1705มิโกไล สเวียร์ชิสกี 1733 1734เตโอดอร์ อันเดร็จญ์ ปอตอชกี 1763 1764ววาดึสวัฟ อะเล็กซันเดร์ วูเบียนสกี
# เล่าเสง
เล่าเสง (เสียชีวิต 9 หรือ 10 พฤศจิกายน ค.ศ. 258) มีชื่อในภาษาจีนกลางว่า หลิว เฉิง  เป็นขุนพลของรัฐง่อก๊กในยุคสามก๊กของจีน

 ประวัติ 
ในปี ค.ศ. 253 ซุนจุ๋นสังหารราชครูจูกัดเก๊ก แล้วสั่งให้เล่าเสงผู้เป็นแม่ทัพทหารม้าไล่ตามไปสังหารจูเก๋อ ส่ง (諸葛竦) บุตรชายของจูกัดเก๊กที่ไป๋ตู (白都)(恪長子綽，騎都尉，以交關魯王事，權遣付恪，令更教誨，恪鴆殺之。中子竦，長水校尉。少子建，步兵校尉。聞恪誅，車載其母而走。峻遣騎督劉承追斬竦於白都。建得渡江，欲北走魏，行數十里，為追兵所逮。) สามก๊กจี่ เล่มที่ 64. 

ในปี ค.ศ. 256 ผู้สำเร็จราชการแทนพระองค์ซุนจุ๋นเสียชีวิต ซุนหลิมลูกพี่ลูกน้องของซุนจุ๋นขึ้นสืบทอดอำนาจ ขุนพลลิกี๋ไม่พอใจจึงนำกำลังทหารจะเข้าโจมตีซุนหลิมโดยติดต่อร่วมมือกับเตงอิ๋นให้ช่วยสนับสนุน ซุนหลิมทราบเรื่องนี้จึงถวายฎีกากล่าวหาว่าเตงอิ๋นว่าคิดการก่อกบฏ แล้วส่งขุนพลเล่าเสงนำกองกำลังเข้าโจมตีเตงอิ๋น ภายหลังทัพใหญ่ของซุนหลิมยังระดมกันมาเข้าโจมตีเตงอิ๋น ท้ายที่สุดเตงอิ๋นก็พ่ายแพ้และถูกสังหาร(冬十月丁未，遣孫憲及丁奉、施寬等以舟兵逆據於江都，遣將軍劉丞督步騎攻胤。胤兵敗夷滅。) จดหมายเหตุสามก๊ก เล่มที่ 48.(綝不聽，表言胤反，許將軍劉丞以封爵，使率兵騎急攻圍胤。) จดหมายเหตุสามก๊ก เล่มที่ 64.

ในปี ค.ศ. 258 จักรพรรดิซุนเหลียงทรงไม่พอพระทัยที่ผู้สำเร็จราชการแทนพระองค์ซุนหลิมผูกขาดอำนาจ จึงทรงวางแผนร่วมกับเล่าเสง, กิมก๋งจู๋พระเชษฐภคินี, จวนเสียง, จวนกี๋ และคนอื่น ๆ คิดการจะโค่นอำนาจของซุนหลิม แต่แผนการรั่วไหล ซุนหลิมจึงนำทหารของตนเข้าจู่โจมและจับกุมจวนเสียงในเวลากลางคืน และส่งซุน เอิน (孫恩) น้องชายไปสังหารเล่าเสงนอกประตูชางหลง (蒼龍門 ชางหลงเหมิน)(綝入諫不從，亮遂與公主魯班、太常全尚、將軍劉承議誅綝。亮妃，綝從姊女也，以其謀告綝。綝率眾夜襲全尚，遣弟恩殺劉承於蒼龍門外，遂圍宮。) สามก๊กจี่ เล่มที่ 64.
# ระเบียงเศรษฐกิจพิเศษภาคใต้
ระเบียงเศรษฐกิจพิเศษภาคใต้  เป็นเขตเศรษฐกิจพิเศษที่ตั้งอยู่บริเวณตอนบนของภาคใต้ของประเทศไทย ครอบคลุม 4 จังหวัด ได้แก่ชุมพร ระนอง สุราษฎร์ธานี และนครศรีธรรมราช ระเบียงเศรษฐกิจพิเศษภาคใต้เป็นส่วนหนึ่งของแผนใหญ่ในการเชื่อมโยงทะเลอันดามันและอ่าวไทยทางบก อากาศ และน้ำ โดยเชื่อมระเบียงเศรษฐกิจพิเศษภาคใต้เข้ากับเขตพัฒนาพิเศษภาคตะวันออก (EEC) โครงการมีเป้าหมายเพื่อส่งเสริมการเติบโตทางเศรษฐกิจอย่างยั่งยืนในภาคใต้ของประเทศไทย โดยมุ่งเน้นไปที่การเพิ่มขีดความสามารถในการแข่งขันและการเชื่อมโยงกับประเทศเพื่อนบ้านรวมถึงประเทศสมาชิกบิมสเทค

 ประวัติ 
ระเบียงเศรษฐกิจพิเศษภาคใต้ (SEC) ได้รับการอนุมัติจากคณะรัฐมนตรีไทยเมื่อเดือนสิงหาคม พ.ศ. 2561 เพื่อเป็นโครงการที่มุ่งเชื่อมโยงระบบคมนาคมขนส่งระหว่างอ่าวไทยและทะเลอันดามัน ส่งผลให้เกิดการเชื่อมต่อด้านคมนาคมและการสื่อสารที่สมบูรณ์แบบ ช่วยเพิ่มศักยภาพในการรองรับปริมาณการขนส่งสินค้าจาก "เขตพัฒนาพิเศษภาคตะวันออก (EEC)" เพื่อส่งออก-นำเข้าสินค้าไปยัง/จากประเทศในกลุ่ม "บิมสเทค" ตลอดจนตะวันออกกลางและยุโรปได้โดยตรง

 โครงสร้างพื้นฐาน 
โครงการระเบียงเศรษฐกิจพิเศษภาคใต้รวมถึงโครงการสะพานเศรษฐกิจเชื่อมทะเลอ่าวไทย-อันดามัน หรือแลนด์บริดจ์ มีเป้าหมายหลักในการพัฒนาโครงสร้างพื้นฐานด้านการคมนาคมขนส่งให้เชื่อมต่ออ่าวไทยและทะเลอันดามันอย่างมีประสิทธิภาพยิ่งขึ้น นอกจากนี้ ยังมุ่งเน้นการพัฒนาเมืองให้เป็นเมืองสีเขียว เมืองที่มีวัฒนธรรม เมืองอัจฉริยะ และเมืองที่น่าอยู่ รวมถึงยังขยายและปรับปรุงสนามบินสำคัญในภูมิภาค เช่นท่าอากาศยานนานาชาตินครศรีธรรมราช ท่าอากาศยานระนอง และท่าอากาศยานนานาชาติสุราษฎร์ธานี
# เฟรีดุน อาห์เม็ด เบย์
เฟรีดุน อาห์เม็ด เบย์ (เสียชีวิต 16 มีนาคม ค.ศ. 1583) เป็นขุนนาง ข้าราชการ นักเขียน และนายทหารออตโตมันผู้มีอิทธิพล เป็นที่รู้จักจากการรับใช้รัฐบาลแกรนด์วิเซียร์ โซโกลลู เมห์เม็ด พาชา (ค.ศ. 1565–1579) เขาเป็นพระสวามีองค์ที่สองในอัยเช ฮือมาชะฮ์ ซุลตัน พระราชนัดดาในสุลต่านสุลัยมานผู้เกรียงไกร ผลงานที่สำคัญที่สุดของเขาคือ Münșeâtu's-Selâtin หนังสือรวม 2 เล่มที่เล่าย้อนกลับถึงสมัยอิสลามตอนต้น เซลจุก อักซิน โซเมล  รายงานว่าผลงานนี้ "มีความสำคัญต่อการศึกษาประวัติศาสตร์ออตโตมันตอนต้นถึงสมัยคลาสสิก"
 
ชีวประวัติ
ไม่มีการเปิดเผยวันเกิดของเฟรีดุน อาห์เม็ด เบย์ งานเขียนของเขาระบุว่า เขาเกิดมาในครอบครัวอับดึลคาดือร์ (อับดุลกอดิร) เฟรีดุน อาห์เม็ด เบย์น่าจะมีต้นตระกูลจาก เดฟชีร์เม โดนเป็นผู้อยู่ในอารักขาของโซโกลลู เมห์เม็ด พาชา และมีชื่อเสียงในการล้อมซีแก็ตวาร์ใน ค.ศ. 1566 เขาดำรงตำแหน่งเลขาธิการรัฐ (เรอีซึลคึตทาบ,) ใน ค.ศ. 1570 ถึง 1573 และเป็นอัครมหาเสนาบดี (นีซันจือ,) ใน ค.ศ. 1573 ถึง 1576 หลังสุลต่านมูรัดที่ 3 (ค.ศ. 1574–1595) ขึ้นครองราชย์ อำนาจของโซโกลลู เมห็เม็ด พาชาจึงลดลง เช่นเดียวกันกับเฟรีดุน อาห์เม็ด เบย์ ภายหลังเขารับใช้ ซันจักเบย์ แห่งสเมเดเรโวและเคิสเตนดิล  ใน ค.ศ. 1581 เขาได้รับการเรียกตัวกลับไปยังคอนสแตนติโนเปิลและได้รับการแต่งตั้งเป็น นีซันจือ อีกครั้ง เฟรีดุน อาห์เม็ดเสียชีวิตในวันที่ 16 มีนาคม ค.ศ. 1583
 
หมายเหตุ

 
อ้างอิง

 
ข้อมูล
 
 
 
 

 

Category:เดฟชีร์เม
Category:เรอีซึลคึตทาบ
Category:นีชันจือ
# บุซี
บุซี (Būzī}} เป็นบิดาของเอเสเคียลและเป็นปุโรหิตแห่งเยรูซาเล็ม (เอเสเคียล 1:3) กล่าวกันว่าเอเสเคียล (เช่นเดียวกับเยเรมีย์) สืบเชื้อสายจากโยชูวาโดยการสมรสกับราหับหญิงชาวคานาอันที่เปลี่ยนมานับถือศาสนาของชาวอิสราเอล (Talmud Meg. 14b; Midrash Sifre, Num. 78)

ชื่อบุซีมาจากคำภาษาฮีบรู "บูส" (בּוּז) มีความหมายว่า "ดูถูก" บูสยังเป็นชื่อบุตรชายคนที่ 2 ของนาโฮร์ ดังนั้นชื่อ "บุซี" จึงอาจหมายถึง "บุตรชายของบูส" (ซึ่งหมายความว่าบุซีน่าจะเป็นผู้สืบเชื้อสายของบูสบุตรนาโฮร์ หรือเป็นผู้อาศัยในดินแดนของบูส) เนื่องจากศัพทมูลของชื่อ "บุซี" เกี่ยวโยงกับคำว่า "ดูถูก" บางประเพณีจึงแย้งว่าบุซีเป็นคนเดียวกันกับผู้เผยพระวจนะเยเรมีย์ ผู้ถูกเรียกว่า "บุซี" เช่นกัน เพราะถูกคนร่วมชาติในยูดาห์ดูถูก ("buz") (Targ. Yer., quoted by Ḳimḥi on Ezek. 1:3)
# กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรกรุงเทพมหานคร พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 12 เขตเลือกตั้ง มีสมาชิกสภาผู้แทนราษฎรได้ 36 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2522 4 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3 • เขต 4 • เขต 5 • เขต 6 • เขต 7 • เขต 8 • เขต 9 • เขต 10 • เขต 11 • เขต 12
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยเขตดุสิต (ยกเว้นแขวงสี่แยกมหานาคและแขวงสวนจิตรลดา)

 เขตเลือกตั้งที่ 2 
เขตการเลือกตั้งที่ 2 ประกอบด้วยเขตดุลิต (เฉพาะแขวงสี่แยกมหานาคและแขวงสวนจิตรลดา), เขตป้อมปราบศัตรูพ่าย และเขตปทุมวัน

 เขตเลือกตั้งที่ 3 
เขตการเลือกตั้งที่ 3 ประกอบด้วยเขตพญาไท (เฉพาะแขวงสามเสนใน แขวงถนนเพชรบุรี และแขวงทุ่งพญาไท)

 เขตเลือกตั้งที่ 4 
เขตการเลือกตั้งที่ 4 ประกอบด้วยเขตพระโขนง (ยกเว้นแขวงคลองตันและแขวงสวนหลวง)

 เขตเลือกตั้งที่ 5 
เขตการเลือกตั้งที่ 5 ประกอบด้วยเขตห้วยขวาง, เขตพระโขนง (เฉพาะแขวงคลองตันและแขวงสวนหลวง) และเขตพญาไท (ยกเว้นแขวงสามเสนใน แขวงถนนเพชรบุรี และแขวงทุ่งพญาไท)

 เขตเลือกตั้งที่ 6 
เขตการเลือกตั้งที่ 6 ประกอบด้วยเขตยานนาวา

 เขตเลือกตั้งที่ 7 
เขตการเลือกตั้งที่ 7 ประกอบด้วยเขตบางเขน

 เขตเลือกตั้งที่ 8 
เขตการเลือกตั้งที่ 8 ประกอบด้วยเขตบางกะปิ, เขตมีนบุรี, เขตหนองจอก และเขตลาดกระบัง

 เขตเลือกตั้งที่ 9 
เขตการเลือกตั้งที่ 9 ประกอบด้วยเขตพระนคร, เขตสัมพันธวงศ์, เขตบางรัก และเขตคลองสาน

 เขตเลือกตั้งที่ 10 
เขตการเลือกตั้งที่ 10 ประกอบด้วยเขตธนบุรี, เขตบางกอกใหญ่ และเขตราษฎร์บูรณะ

 เขตเลือกตั้งที่ 11 
เขตการเลือกตั้งที่ 11 ประกอบด้วยเขตบางกอกน้อย และเขตตลิ่งชัน

 เขตเลือกตั้งที่ 12 
เขตการเลือกตั้งที่ 12 ประกอบด้วยเขตภาษีเจริญ, เขตหนองแขม และเขตบางขุนเทียน
# แอตแลนตาไวบ์
แอตแลนตาไวบ์  เป็นทีมวอลเลย์บอลในร่มระดับอาชีพซึ่งตั้งอยู่ในแอตแลนตา รัฐจอร์เจีย ทีมนี้แข่งในลีกโปรวอลเลย์บอลเฟเดอเรชัน (PVF) โดยเริ่มแข่งในฤดูกาลเปิดตัวของลีกในฤดูกาล 2024 และจะแข่งเกมเหย้าที่แก๊สเซาท์อะรีนาในนครเดอลูธ รัฐจอร์เจีย ที่อยู่ใกล้เคียง

 ประวัติ 
เมื่อวันที่ 15 กุมภาพันธ์ ค.ศ. 2023 ได้มีการประกาศว่าแอตแลนตาจะเป็นหนึ่งในเมืองใหญ่ที่จะได้รับสิทธิจากโปรวอลเลย์บอลเฟเดอเรชันสำหรับฤดูกาลเปิดตัวของลีก โดยชื่อ, โลโก้ และสีของทีมแอตแลนตาไวบ์ได้รับการเปิดตัวเมื่อวันที่ 4 สิงหาคม

 บัญชีรายชื่อ 
ทีมปัจจุบัน ณ วันที่ 26 กุมภาพันธ์ ค.ศ. 2024

 หมายเลข ผู้เล่น ตำแหน่ง ความสูง1 เลคีเตอร์ เมมเบอร์-เมเนห์ตัวตีด้านนอก5 ฟุต 7 นิ้ว3 เชลลี แฟนนิงตัวบล็อกกลาง6 ฟุต 2 นิ้ว7 อันนา ลาซาเรวาตัวตีตรงข้าม6 ฟุต 3 นิ้ว8 คาไมเล ฮิอาโปตัวรับอิสระ5 ฟุต 7 นิ้ว9 มอร์แกน เฮนซ์ตัวรับอิสระ5 ฟุต 9 นิ้ว12 โทรี ดิลเฟอร์-สตริงเงอร์ตัวเซต5 ฟุต 11 นิ้ว13 ลีอาห์ เอ็ดมันด์ตัวตีด้านนอก6 ฟุต 2 นิ้ว15 มักดาเลนา เยห์ลาโรวาตัวบล็อกกลาง6 ฟุต 3 นิ้ว16 แคริส วัตสันตัวบล็อกกลาง6 ฟุต 2 นิ้ว17 แอลลี ลินเนแฮนตัวตีด้านนอก6 ฟุต 1 นิ้ว20 เกรซ คลีฟแลนด์ตัวตีตรงข้าม6 ฟุต 3 นิ้ว21 มาร์ลี มอนเซเรซตัวเซต6 ฟุต 0 นิ้ว22 โยสเซียนา เพรสลีย์ตัวตีด้านนอก6 ฟุต 1 นิ้ว23 เคซี อีแวนส์ตัวตีด้านนอก5 ฟุต 11 นิ้ว24 รีกัน พิตแมนตัวบล็อกกลาง6 ฟุต 5 นิ้ว

 ทีมฝึก 
 หมายเลข ผู้เล่น ตำแหน่ง ความสูง14 วิตนีย์ บาวเวอร์ตัวเซต5 ฟุต 7 นิ้ว
# ผู้ควบคุมเครื่องจักรหนัก
ผู้ควบคุมเครื่องจักรหนัก เป็นผู้ที่ทำหน้าที่ขับเคลื่อน อุปกรณ์หนัก ที่ใช้ในโครงการ วิศวกรรม และ ก่อสร้าง โดยปกติแล้วจะต้องเป็น ผู้ที่มีทักษะ เท่านั้นที่สามารถขับเคลื่อนอุปกรณ์หนักได้ และต้องได้รับการฝึกอบรมเฉพาะทางในการใช้เครื่องจักรประเภทนี้

 ความปลอดภัย 
สิ่งพิมพ์จำนวนมากเกี่ยวกับผู้ปฏิบัติงานอุปกรณ์หนักมุ่งเน้นไปที่การปรับปรุงความปลอดภัยให้กับคนงานดังกล่าว สาขา อาชีวเวชศาสตร์ ทำการวิจัยและเสนอคำแนะนำเกี่ยวกับความปลอดภัยของคนงานเหล่านี้และคนงานอื่นๆ ในตำแหน่งที่ต้องคำนึงถึงความปลอดภัย สัญญาณมือยังมีความสำคัญสำหรับผู้ปฏิบัติงานเครื่องจักร เนื่องจากช่วยให้มองเห็นได้ชัดเจนขึ้นในการทำงานอย่างปลอดภัย แม้จะมีปัจจัยต่างๆ เช่น เสียงดังและสภาพแวดล้อมที่แออัด
# สมเด็จพระราชินีนาถงาไว โฮโน อิเทโป
สมเด็จพระราชินีนาถงาไว โฮโน อิเทโป เป็นพระมหากษัตริย์แห่งชาวมาวรี องค์ที่ 8 พระบรมราชสมภพเมื่อ 13 มกราคม พ.ศ. 2540 เป็นพระราชธิดา ของ สมเด็จพระราชาธิบดีตูเฮอิเตีย ปากี กับ สมเด็จพระราชินีเต อาตาวาอิ เสด็จขึ้นครองราชย์เมื่อ 5 กันยายน พ.ศ. 2567 สืบต่อจากพระบรมราชชนก

ต
# ทีวีเกิร์ล
ทีวีเกิร์ล  เป็นวงดนตรีแนวอินดี้ป็อปจากแซนดีเอโก แคลิฟอร์เนีย สมาชิกประกอบด้วยแบรด ปีเตอร์ริง เจสัน ไวแมน และ ไวแอตต์ ฮาร์มอน

ทางวงได้ปล่อยอีพีสามชุดแรกในปี 2010 และมิกซ์เทปในปี 2012 ตามมาด้วยอัลบั้มชุดแรกของพวกเขาที่มีชื่อว่า French Exit ในปี 2014 อัลบั้มชุดที่สองมีชื่อว่า Who Really Cares ออกวางแผงในปี 2016 ตามมาด้วย Death of a Party Girl ในปี 2018 และ Grapes Upon the Vine ในปี 2023 นอกจากนี้ ทางวงยังได้ร่วมงานกับศิลปินอื่น ๆ ในอัลบั้มและอีพีอีกมากมาย

ตั้งแต่ปี 2022 ทางวงมีผู้ติดตามผ่านแอพพลิเคชันติ๊กต็อกเพิ่มมากขึ้น ทำให้ในปี 2023 เพลง 'Lovers Rock' กลับมาได้รับความนิยมอย่างมากอีกครั้ง เพลงติดชาร์ตในหลายประเทศทั่วโลก แม้จะถูกปล่อยออกมาหลายปีก่อนหน้านี้
# ช่อดอกไม้แด่ยัยขี้เหร่
เป็นการ์ตูนญี่ปุ่นที่เขียนและวาดภาพประกอบโดยโรคุ ซากุระ เรื่องนี้ได้รับการตีพิมพ์เป็นตอนลงในนิตยสารมังงะแนวเซเน็งยังเอซ ของคาโดกาวะโชเต็ง ตั้งแต่เดือนเมษายน พ.ศ. 2559 ถึงเดือนกันยายน พ.ศ. 2565 โดยมีการรวบรวมตอนต่าง ๆ ตีพิมพ์เป็นเล่ม (ทังโกบง) รวมจำนวน 12 เล่ม ซีรีส์อนิเมะทางโทรทัศน์ที่ผลิตโดยสตูดิโอซิลเวอร์ลิงก์ มีกำหนดออกอากาศในเดือนกรกฎาคม พ.ศ. 2568

 ตัวละคร 

 สื่อ 
 มังงะ 
ช่อดอกไม้แด่ยัยขี้เหร่เขียนและวาดภาพประกอบโดยโรคุ ซากุระ ได้รับการตีพิมพ์เป็นตอนลงในนิตยสารมังงะแนวเซเน็งยัง เอซของคาโดกาวะโชเต็ง ตั้งแต่วันที่ 4 เมษายน พ.ศ. 2559 จนถึงวันที่ 2 กันยายน พ.ศ. 2565 คาโดกาวะได้รวบรวมตอนต่างๆ ตีพิมพ์เป็นรูปแบบเล่ม (ทังโกบง) จำนวน 12 เล่ม โดยวางจำหน่ายตั้งแต่วันที่ 4 พฤศจิกายน พ.ศ. 2559 จนถึงวันที่ 4 พฤศจิกายน พ.ศ. 2565 สำนักพิมพ์บงกชได้ประกาศเป็นผู้ถือลิขสิทธิ์ในการแปลและตีพิมพ์เรื่องนี้เป็นภาษาไทยเมื่อวันที่ 19 กรกฎาคม พ.ศ. 2566

ซีรี่ส์ “ฉบับพิเศษ” ชื่อ , มีกำหนดเริ่มตีพิมพ์ในนิตยสารยัง เอซ ในวันที่ 4 มีนาคม พ.ศ. 2568

 จำนวนเล่ม 

 อนิเมะ 
ในเดือนพฤศจิกายน พ.ศ. 2565 มีการประกาศว่ามังงะเรื่องนี้จะได้รับการดัดแปลงเป็นอนิเมะ ต่อมาได้มีการเปิดเผยว่าเป็นซีรีส์ทางโทรทัศน์ที่ผลิตโดยสตูดิโอซิลเวอร์ลิงก์ และกำกับและเขียนบทโดยมิไร มินาโตะ โดยมีมิวะ โอชิมะเป็นผู้ออกแบบตัวละคร และยูกิ ฮายาชิและโชโกะ ยามาชิโระเป็นผู้แต่งเพลงประกอบ มีกำหนดการออกอากาศในวันที่ 4 กรกฎาคม พ.ศ. 2568 ทางช่องโตเกียวเอ็มเอ็กซ์และช่องอื่นๆ ในเครือข่าย เพลงเปิดเรื่องคือ "Bloom" ขับร้องโดยทูอัสร่วมกับอายูมุ อิมาซุ ส่วนเพลงปิดของเรื่องคือ  ขับร้องโดยกลาสโกว์
# สะพานหลงเถิง
สะพานหลงเถิง  หรือชื่อทางการ สะพานอู๋เถิงผิง  เป็นซากปรักหักพังของอดีตสะพานรถไฟในหมู่บ้านหลงเถิง เมืองซานอี้ เทศมณฑลเหมียวลี่ ประเทศไต้หวัน

สะพานนี้สร้างขึ้นในปี ค.ศ. 1906 ในสมัยใต้ปกครองญี่ปุ่น ใช้ชื่อว่าสะพานเคียวโตเฮเคียว  ผลงานออกแบบโดยวิศวกรโยธาชาวอเมริกัน เทโอดอร์ คูเพอร์ และ ซี ซี ชไนเดอร์ ให้กับรัฐบาลเจ้าอาณานิคม ชื่อของหมู่บ้านและสะพานนี้ตั้งตามชื่อพืช Millettia pachycarpa  ซึ่งเชื่อกันว่าเป็นพิษต่อปลา ตามตำนานว่ากันว่าในอดีตในทะเลสาบใกล้กันมีปลาคาร์ปปิศาจอาศัยอยู่ซึ่งนำพาความโชคร้ายมาแก่ชาวบ้าน ชาวบ้านโดยรอบจึงปลูกพืชนี้เพื่อต่อสู้กับปลาคาร์ปปิศาจ

ในเดือนเมษายน ค.ศ. 1935 เกิดเหตุแผ่นดินไหวชินจิกุ-ไทชู และอาฟเตอร์ช็อกตามมาอีกหลายครั้งจนเดือนกรกฎาคม ทำให้สะพานพังถล่มลงมาหลายส่วนจนเสียหายเกินกว่าบูรณะได้ มีการสร้างสะพานเหล็กขึ้นทดแทนแล้วเสร็จในปี ค.ศ. 1938 ห่างไป 80 เมตรจากสะพานหลงเถิง ทรัสส์เหล็กกล้าตรงกลางของสะพานหลงเถิงซึ่งเสัยหายบิดงอจากแผ่นดินไหวได้ถูกเคลื่อนย้ายออกจากสะพานหลงเถิงหลังสะพานแห่งใหม่ก่อสร้างแล้วเสร็จ ชื่อปัจจุบันว่า หลงเถิง นั้นเริ่มกลับมาใช้งานหลังญี่ปุ่นถอนอาณานิคมจากไต้หวัน

ในปี ค.ศ. 1999 เกิดแผ่นดินไหวใหญ่ทำให้ส่วนที่เหลือของสะพานพังถล่มลงมา รัฐบาลของเทศมณฑลจึงตัดสินใจอนุรักษ์สะพานในลักษณะเช่นนี้เพื่อเป็นเครื่องเตือนใจถึงเหตุแผ่นดินไหวที่ร้ายแรงที่สุดในไต้หวันทั้งสองครั้ง ซากของสะพานหลงเถิงได้รับการขึ้นทะเบียนโบราณสถานในรายการทรัพย์สินวัฒนธรรมแห่งไต้หวันในปี ค.ศ. 2003
# สัปปะรดดันมอร์
สัปปะรดดันมอร์  เป็นฟอลลีในสวนดันมอร์ ใกล้กับแอร์ทในสเตอร์ลิงเชอร์ สก็อตแลนด์ ในปี 1995 สิ่งปลูกสร้างนี้ได้รับการจัดอันดับให้เป็น "สิ่งปลูกสร้างที่ประหลาดที่สุดในสก็อตแลนด์"

อาคารสัปปะรดดันมอร์ประกอบด้วยเรือนร้อนที่สร้างในปี 1761 โดยจอห์น เมอเรน์ เอิร์ลที่สี่แห่งดันมอร์ ซึ่งในบรรดาพืชที่เพาะปลูกในเรือนร้อนบนชั้นพื้นนี้คือสัปปะรด ชั้นพื้นฝั่งตะวันตกในปัจจุบันเต็มไปด้วยเถาวัลย์ปกคลุม ในอดีตเป็นผนังกระจกCaroline Holmes, Nic Barlow and Tim Knox, Follies of Europe: Architectural Extravaganzas. London: Garden Art Press, 2008, p. 119. นอกจากนี้ภายในยังเตาช่วยสร้างระบบสร้างความอบอุ่นในอาคาร

สวนดันมอร์
สวนดันมอร์  ในบ้านของต้นตระกูลของเอิร์ลแห่งดันมอร์ ประกอบไปด้วยแมนชั่นขนาดใหญ่ บ้านดันมอร์Dunmore House was rebuilt to designs of William Wilkins for the fifth Earl in Tudor Gothic style, in 1820-22; it has been derelict since 1972 (Howard Colvin, A Biographical Dictionary of British Architects, 1600-1840, 3rd ed. [Yale University Press] 1995, s.v. "William Wilkins"). พื้นที่สวนขนาดใหญ่ซึ่งรวมถึงสวนในกำแพงสองสวนซึ่งมีอุณหภูมิของตนเองภายใน สวนในกำแพงเช่นนี้นิยมสร้างขึ้นเพื่อให้สอดรับกับสภาพภูมิอากาศในแถบนี้สมัยศตวรรษที่ 18-19
# คิม ย็อง-อิล (นักมวยปล้ำ)
คิม ย็อง-อิล (; 25 พฤษภาคม ค.ศ. 1970 –) เป็นนักมวยปล้ำชาวเกาหลีใต้ เขาได้แข่งประเภทเกรโก-โรมัน รุ่นน้ำหนักไม่เกิน 68 กิโลกรัม บุคคลชาย ในโอลิมปิกฤดูร้อน 1996 นอกจากนี้ เขายังได้รับรางวัลเหรียญทองในการแข่งเอเชียนเกมส์ 1994 ที่ฮิโรชิมะ

 ในฐานะหัวหน้าผู้ฝึกสอนทีมชาติไทย 
ภายหลัง เขาได้ทำหน้าที่หัวหน้าผู้ฝึกสอนทีมชาติไทย และเป็นที่รู้จักในนาม "พัก ฮัง-ซอ แห่งวงการมวยปล้ำไทย"'태국 파견 연장' 김영일 감독 "대한레슬링협회에 감사, 태국 레슬링 크게 발전" โดยทำหน้าที่เป็นผู้ฝึกสอน, แมวมอง, ผู้จัดการ และแม้กระทั่งคู่ซ้อม레슬링협회, 김영일 감독 태국 파견 연장…개도국 지원 사업태국 레슬링 이끄는 한국 감독…53세에 스파링 상대까지
# ฤทธิศักดิ์ ประวาฬ
ฤทธิศักดิ์ ประวาฬ  (12 มีนาคม พ.ศ. 2536 –) เป็นนักมวยปล้ำเกรโก-โรมัน ทีมชาติไทย เขาได้รับรางวัลเหรียญทองจากการแข่งมวยปล้ำในซีเกมส์ 2013 รุ่น 60 กก. ที่ย่างกุ้ง ประเทศพม่า“ฤทธิศักดิ์” ปราบหม่องซิว “ทอง” มวยปล้ำทองที่ 3! ฤทธิศักดิ์ล้มเจ้าภาพซิวทองมวยปล้ำมาแล้ว! กำปั้นโวยโดนปล้นชัย และรางวัลเหรียญทองจากการแข่งกีฬามหาวิทยาลัยอาเซียน 2014 รุ่นน้ำหนักไม่เกิน 66 กก. ที่ปาเล็มบัง ประเทศอินโดนีเซีย
# กรุงเทพมหานครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
การเลือกตั้งสมาชิกสภาผู้แทนราษฎรกรุงเทพมหานคร พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 11 เขตเลือกตั้ง มีสมาชิกสภาผู้แทนราษฎรได้ 32 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2519 4 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (ยกเว้นเขตเลือกตั้งที่ 11 จะมีสมาชิกสภาผู้แทนราษฎรได้ 2 คน)รายงานวิจัยการเลือกตั้งสมาชิกสภาผู้แทนราษฎร พ.ศ. 2522. กรมการปกครอง กระทรวงมหาดไทย. 2523

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3 • เขต 4 • เขต 5 • เขต 6 • เขต 7 • เขต 8 • เขต 9 • เขต 10 • เขต 11
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยเขตดุสิต

 เขตเลือกตั้งที่ 2 
เขตการเลือกตั้งที่ 2 ประกอบด้วยเขตพญาไท

 เขตเลือกตั้งที่ 3 
เขตการเลือกตั้งที่ 3 ประกอบด้วยเขตพระโขนง

 เขตเลือกตั้งที่ 4 
เขตการเลือกตั้งที่ 4 ประกอบด้วยเขตบางเขน, เขตมีนบุรี, เขตหนองจอก และเขตลาดกระบัง

 เขตเลือกตั้งที่ 5 
เขตการเลือกตั้งที่ 5 ประกอบด้วยเขตห้วยขวาง และเขตบางกะปิ

 เขตเลือกตั้งที่ 6 
เขตการเลือกตั้งที่ 6 ประกอบด้วยเขตป้อมปราบศัตรูพ่าย และเขตปทุมวัน

 เขตเลือกตั้งที่ 7 
เขตการเลือกตั้งที่ 7 ประกอบด้วยเขตยานนาวา

 เขตเลือกตั้งที่ 8 
เขตการเลือกตั้งที่ 8 ประกอบด้วยเขตบางกอกน้อย และเขตบางกอกใหญ่

 เขตเลือกตั้งที่ 9 
เขตการเลือกตั้งที่ 9 ประกอบด้วยเขตธนบุรี, เขตคลองสาน และเขตราษฎร์บูรณะ

 เขตเลือกตั้งที่ 10 
เขตการเลือกตั้งที่ 10 ประกอบด้วยเขตบางขุนเทียน, เขตภาษีเจริญ, เขตหนองแขม และเขตตลิ่งชัน

 เขตเลือกตั้งที่ 11 
เขตการเลือกตั้งที่ 11 ประกอบด้วยเขตพระนคร, เขตสัมพันธวงศ์ และเขตบางรัก